Diari Oficial de la Generalitat Valenciana


Sumari del DOGV 3516, del 14-06-1999 (1999/4700)

Bases específiques de la convocatòria per a la contractació laboral indefinida, mitjançant promoció interna, d'una plaça de mestre electricista, vacant a la plantilla de personal laboral d'aquesta corporació.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3516

Data del DOGV
:   14-06-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/4700


Data del document
:   13-04-1999

Organisme emissor
:   Ajuntament d'Ibi

Tipus de document
:   Convocatòria

Descriptors 

:   * Ibi
    * administració local
    * concurs administratiu

Bases específiques de la convocatòria per a la contractació laboral indefinida, mitjançant promoció interna, d'una plaça de mestre electricista, vacant a la plantilla de personal laboral d'aquesta corporació. [1999/4700]
  
Primera. Objecte i característiques
  
Constitueix l'objecte de la contractació, amb caràcter indefinit i mitjançant promoció interna, d'una plaça de mestre electricista pertanyent a la plantilla de personal laboral d'aquesta corporació amb les següents característiques:
  
a) Titulació exigida: Batxiller Superior, Formació Professional de segon grau o equivalent o una antiguitat mínima de deu anys en una plaça amb exigència de títol de Graduat escolar, Formació Professional de primer grau o equivalent.
  
b) Edat màxima: aquella en què falten menys de quinze anys per a la jubilació forçosa per edat, llevat que l'excés es compense amb cotitzacions per un període igual o superior a la diferència, circumstància que haurà d'acreditar-se documentalment junt amb la instància que es presente.
  
c) Sistema selectiu: concurs.
  
d) Drets d'examen: 2.000 pessetes.
  
e) Categoria del Tribunal: tercera.
  
f) Requisits addicionals dels aspirants: en destinar-se aquesta plaça a promoció interna del personal de l'Ajuntament, només podran prendre part aquelles persones que, amb una antiguitat mínima de dos anys, estan prestant els seus serveis amb caràcter indefinit en plaça o nivell o categoria immediata inferior a la que té assignada la plaça que es convoca.
  
Segona. Anuncis
  
Anunciada la convocatòria, literalment o en extracte, al Butlletí Oficial de la Província d'Alacant, Diari Oficial de la Generalitat Valenciana i Boletín Oficial del Estado, els restants anuncis espublicaran, exclusivament, en el Butlletí Oficial de la Província d'Alacant y al tauler d'anuncis de l'ajuntament.
  
Tercera. Fase de concurs
  
3.1. Serveis prestats: es valoraran a raó de 0,20 punts per any complet de serveis els que, en excedir de dos, hagen sigut prestats al nivell o categoria immediatament inferior i de 0,10 punts els prestats a la resta de nivells, amb un màxim de tres punts.
  
3.2. Coneixement del valencià: Només es valoraran els indicats a la base 9.2.3. de les generals que regeixen la convocatòria fins a un màxim de dos punts, segons el següent barem:
  
- Coneixement oral: 0,50 punts.
  
- Coneixement de grau elemental: 1,00 punts.
  
- Coneixement de grau mitjà: 1,50 punts.
  
- Coneixement de grau superior: 2,00 punts.
  
3.3. Cursos i diplomes: es valoraran exclusivament aquells que tinguen relació amb les funcions pròpies del lloc, i han d'ésser acreditats documentalment i expedits per centres reconeguts oficialment.
  
Les puntuacions concedides no excediran de dos punts, segons el següent barem:
  
- Cursos de cent o més hores: 0,25 punts.
  
- Cursos de cinquanta o més hores: 0,12 punts.
  
- Cursos de més de vint-i-cinc hores: 0,06 punts.
  
Quarta. Tribunal qualificador
  
Sense perjudici de la composició prevista a la base 6 de les general que regeixen aquesta convocatòria, formaran part d'aquest, amb veu i sense vot, un representant de cadascun dels grups polítics municipals.
  
Cinquena. Condicions generals
  
En tot el que es preveu a les presents bases específiques, seran d'aplicació les normes concedides a les bases generals aprovades pel ple de la corporació el 16 de desembre de 1993, modificades parcialment per acord posterior de 27 de novembre de 1995, i publicades al Butlletin Oficial de la Província d'Alacant de 18. de gener.de 1994 i 30.de desembre.1995 i Diari Oficial de la Generalitat Valenciana de 21.de gener de.1994 i 31.de gener de.1996 així com qualsevol altra modificació posterior que es produïsca amb anterioritat a l'acabament del termini de presentació d'instàncies.
  
Sisena
  
Les instàncies es presentaran al model oficial facilitat per l'ajuntament.